
Министерство на околната среда и водите

Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Площадка за третиране на ОЧЦМ, неопасни отпадъци, ИУМПС, ИУЕЕО в гр. Берковица, с оператор „Метбол 2000”ООД, гр. Монтана 

Дата на извършване на проверката: 14.10.2020 г.

Място на извършване на проверката: гр. Берковица, ул. “Александровска” (бивш ДАП), УПИ I, ПИ 03928.514.123, кв. 3
Проверени компоненти и фактори на околната среда:

· Отпадъци
· Опасни химични вещества
Цели на проверката:

Провеждане на планов текущ контрол по компоненти и фактори на околната среда за изпълнение изискванията на:
· Закон за опазване на околната среда (ЗООС);

· Закона за управление на отпадъците (ЗУО) и подзаконовата нормативна уредба;

· Закон за защита от вредното въздействие на химичните вещества и смеси (ЗЗВВХВС) и подзаконовите му нормативни актове, вкл. Регламент (ЕО) № 1907/2006 относно регистрацията, оценката, разрешаването и ограничаването на химикали (REACH). Наредба за реда и начина за съхранение на опасни химични вещества и смеси.

Извършени дейности:

На 14.10.2020 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД-242/12.10.2020 г. на директора на РИОСВ – Монтана се извърши проверка на обекта и беше съставен Констативен протокол № КПКД-37/14.10.2020 г.

Проверени са:

· Складове и площадки за събиране, съхранение и третиране на отпадъци
· Документи и данни, свързани със законовите и подзаконови нормативни актове по околна среда

Констативна част:

Основната дейност на дружеството на площадката е третиране на отпадъци. 
1. Фактор „Отпадъци”
Дружеството притежава безсрочно разрешително за извършване на дейности по третиране на ОЧЦМ, неопасни отпадъци, ИУМПС, ИУЕЕО, в което е включена площадката в гр. Берковица.

Отпадъците се приемат и съхраняват разделно по видове на открита бетонирана площадка в мултилифт контейнери, чували, под навес и във фургон с ограничен достъп – цветните метали. 

Тегловното им измерване се извършва на ел. везни и се документира в отчетни книги.

 Отпадъците се предават на площадката на фирмата в гр. Монтана. Транспортирането се извършва със собствен транспорт, като лице притежаващо РД за С+Т.
С цел намалява на размера и обема на металните отпадъци се извършва предварителното им третиране - рязане с газ-кислороден резач, дейността се извършва при необходимост. 
При приемане и предаване на метални отпадъци се попълват изискващите се документи – ПИС, договори и декларации за произход. При приемането на ИУМПС се издават удостоверения, необходими за прекратяване регистрацията на МПС. Има въведана компютърна информационна система за отчитане и контрол на издадените удостоверения. 

На площадката няма монтирано съоръжение за третиране на отпадъци.

Осигурено е 24-часово видеонаблюдение. 
На площадката се води ежемесечна отчетност за количествата приети и предадени отпадъци в заверени от РИОСВ – Монтана отчетни книги за отпадъците. 
2. Фактор „Опасни химични вещества"

Дружеството е със статут спрямо Регламент (ЕО) 1907/2006 г. - REACH – потребител по веригата на доставки. На площадката за професионална употреба (рязане на метали) се съхраняват и употребяват ОХВ и С – кислород втечнен под налягане (стоманени бутилки) и пропан – бутан втечнен под налягане.  Газовете са класифицирани в повече от една категория на опасност съгласно Регламент ЕО 1272/2008 CLP. Съхраняват се върху метални палети, във вертикално положение и осигурени срещу падане, далеч от източници на топлина и запалване, като се спазват изискванията на условията, посочени в ИЛБ и Наредбата за реда и начина на съхранение на опасни химични вещества и смеси. За наличните ХВС са представени информационни листове за безопасност, изготвени в съответствие с изискванията на чл. 31 и Приложение II от Регламент REACH и неговите изменения (Регламент ЕО 2015/830). 

Заключение:
Операторът е изпълнил всички задължения, които има в съответствие с екологичното законодателство по фактори „Отпадъци” и „Опасни химични вещества”.
От извършената проверката няма дадени предписания.

Приоритети за последваща контролна дейност:
· Законосъобразно управление на отпадъците.
· Законосъобразно управление на опасните химични вещества и смеси.

